Herojus
Herojus (sen. gr. ἥρως = hērōs – 'didvyris') – literatūros kūrinio, teatro spektaklio ar kino filmo pagrindinis veikėjas. Šiuolaikiniame literatūros moksle herojaus terminas retai vartojamas, dažniausiai herojus vadinamas pagrindiniu veikėju, personažu ar protagonistu. Antikinėje Graikijoje pusdieviai, pvz., Heraklis. Graikų mitologijos populiarinimo literatūroje dažnai sąvoka vartojama sinonimiškai su „didvyriu“; Šlovinamas didvyris legendose ir epuose, pavyzdžiui Gilgamešo epe ir Iliajadoje. Homero epuose herojais vadinami galingi ir narsūs kariai ar kovotojai; vėlesniuose kūriniuose šiuo vardu imta vadinti vyrus ar moteris, pasižyminčius išskirtinėmis fizinėmis ar dvasinėmis savybėmis.